২০০৭ সালের ক্রিকেট বিশ্বকাপে রবিন ব্রাউন জিম্বাবুয়ের সহকারী কোচের ভূমিকায় অবতীর্ণ হয়েছিলেন। ২৮ আগস্ট, ২০০৭ তারিখে জিম্বাবুয়ের কোচ হিসেবে কেভিন কারেনের স্থলাভিষিক্ত হন। দায়িত্ব নেয়ার দুই সপ্তাহ পরই ২০০৭ সালের আইসিসি বিশ্ব টুয়েন্টি২০ প্রতিযোগিতায় বিস্ময়করভাবে অস্ট্রেলিয়ার বিপক্ষে জিম্বাবুয়ের জয়লাভের পর ব্যাপক জনপ্রিয়তা অর্জন করেন। তবে, এক বছর পর জিম্বাবুয়ে ক্রিকেট কর্তৃপক্ষ তার সাথে ১২ মাসের চুক্তি নবায়ণে অস্বীকৃতিজ্ঞাপন করে। দল নির্বাচনে অতিরিক্ত নিয়ন্ত্রণ আরোপের প্রশ্নে সদস্যদের সাথে মতবিরোধ ঘটে। জুলাই, ২০০৮ সালে চুক্তির মেয়াদ শেষ হলে তাকে আর এ দায়িত্বে রাখা হয়নি।